**ОБЩИНСКИ СЪВЕТ НА ОБЩИНА ДИМИТРОВГРАД**

**Р Е Ш Е Н И Е**

**№ 855**

**От 27.10.2022 г.**

На основаниечл.45, ал.9 и чл.21, ал.1, т.10 от ЗМСМА,

 **ОБЩИНСКИ СЪВЕТ – ДИМИТРОВГРАД**

**Р Е Ш И:**

1. Дава съгласие Община Димитровград да сключи договор за кредит с Фонд ФЛАГ ЕАД, по силата на който да поеме краткосрочен общински дълг с цел реализацията на проект **„**Основно обновяване на Драматичен театър „Апостол Карамитев“, гр. Димитровград”, финансиран от Оперативна програма „Региони в растеж“ 2014-2020, при следните основни параметри:
* **Максимален размер на дълга** – до 1 190 000 лв. (един милион сто и деветдесет хиляди лева и 0 ст.)
* **Валута на дълга** – лева
* **Вид на дълга** – краткосрочен дълг, поет с договор за общински заем
* **Условия за погасяване**:
* Срок на погасяване – до 12 месеца, считано от датата на подписване на договора за кредит, с възможност за предсрочно погасяване изцяло или на части, без такса за предсрочно погасяване
* Източници за погасяване на главницата – чрез плащанията от Управляващия орган съгласно Административен договор за предоставяне на безвъзмездна финансова помощ с №от ИСУН **BG16RFOP001-1.032-0005-C01, с № РД-02-37-23/12.05.2020 г., сключен на 12.05.2020 г.,** и/или от собствени бюджетни средства.
* **Максимален лихвен процент** – шестмесечен EURIBOR плюс максимална надбавка от 4.083 %
* **Други такси, наказателни лихви, неустойки и разноски** – съгласно ценовата политика на Фонд ФЛАГ и Управляващата банка
* **Начин на обезпечение на кредита**:
* учредяване на залог върху вземанията на Община Димитровград по Административен договор за предоставяне на безвъзмездна финансова помощ № **BG16RFOP001-1.032-0005-C01, с № РД-02-37-23/12.05.2020 г., сключен на 12.05.2020 г. с Управляващия орган на Оперативна програма „Региони в растеж”**, постъпващи по банкова сметка, вземанията за наличностите по която, настоящи и бъдещи, също са обект на особен залог;
* учредяване на залог върху настоящи и бъдещи парични вземания, представляващи настоящи и бъдещи приходи на Община Димитровград, по чл. 45, ал. 1, т. 1, букви от „а“ до „ж“ от Закон за публичните финанси, както и трансфери за местни дейности, включително обща изравнителна субсидия, съгласно чл. 52, ал. 1, т. 1, буква „б“ от Закона за публичните финанси, включително и тези,постъпващи по банкова сметка, вземанията за наличностите по която, настоящи и бъдещи, също са обект на особен залог.
1. Възлага и делегира права на Кмета на Община Димитровград да подготви искането за кредит, да го подаде в офиса на Фонд ФЛАГ ЕАД, да подпише договора за кредит и договорите за залог, както и да извърши всички останали необходими правни и фактически действия за изпълнение на решението по т.1.

**ГЕРГАНА КРЪСТЕВА**

*Председател на*

*Общински съвет – Димитровград*